บริษัท  ดีดี คาร์เซอร์วิส  จำกัด
34/7-9  ซอยโชคชัยร่วมมิตร  ถนนวิภาวดีรังสิต  แขวงจอมพล  เขตจตุจักร  กรุงเทพฯ  10900
โทร: 0-2277-3509, 0-2276-2876, 0-2275-9366  แฟ็กซ์: 0-2276-1216

[image: image1.emf] 

                                    29 มกราคม 2558
เรียน ผู้จัดการแผนกจัดซื้อ
เรื่อง ชี้แจงราคาแบตเตอรี่
ตามที่บริษัท ดีดี คาร์เซอร์วิส จำกัด ได้ดำเนินการเปลี่ยนแบตเตอรี่ให้กับรถตู้ VOLK CARAVELLE ทะเบียน อษ-3877 ไปแล้วเมื่อวันที่ 24 พ.ย. 57 ตามที่ปรากฏในใบแจ้งหนี้เลขที่ I57110190 นั้น บริษัทฯ ขอเรียนชี้แจงเรื่องราคาแบตเตอรี่ดังนี้
1. ก่อนหน้านี้รถตู้คันดังกล่าวได้เปลี่ยนแบตเตอรี่กับบริษัทฯ ไปเมื่อวันที่ 12 ต.ค. 54 เป็นแบตเตอรี่ยี่ห้อ AMARON DIN74 ราคา 6,435บาท รับประกัน 2 ปี หลังจากนั้น เมื่อวันที่ 28 มิ.ย. 56 (ระยะเวลา 1 ปี 8 เดือน) บริษัทฯ ได้ทำการเคลมแบตเตอรี่ลูกใหม่ให้ทันที ซึ่งยังอยู่ในระยะประกัน 
2. เมื่อวันที่ 24 พ.ย. 57 ซึ่งเป็นเวลาที่พ้นระยะประกันแล้ว บริษัทฯ ได้ดำเนิการเปลี่ยนแบตเตอรี่ใหม่โดยในระบบของบริษัทฯ ไปดึงราคาเดิมที่เคยคิดไว้เมื่อครั้งวันที่ 12 ต.ค. 54 คือราคา 6,435บาท แต่ทั้งนี้ขณะนั้นแบตเตอรี่ยี่ห้อ AMARON ที่มีการรับประกัน 2 ปี สินค้าหมดชั่วคราว โดยที่ในระบบของบริษัทฯ ได้ดึงแบตเตอรี่ยี่ห้อ PUMA (รับประกัน 1 ปี) ที่ยังมีของอยู่ในสต็อคเข้าทดแทน แต่ยังคงใช้ราคาสินค้าเดิม ซึ่งเป็นความผิดพลาดของระบบของบริษัทฯ ทั้งนี้บริษัทฯ ต้องขออภัยมา ณ ที่นี้ และจะนำไปปรับปรุงระบบให้มีความรัดกุมยิ่งขึ้น 
3. ราคาแบตเตอรี่ PUMA มีการรับประกัน 1 ปี ราคาลูกละ 4,500 บาท ดังนั้นส่วนต่างราคาแบตเตอรี่ บริษัทฯ จะรีบดำเนินการออกใบลดหนี้ไปให้ท่านภายในเดือน ม.ค. 58 
4. สำหรับราคาแบตเตอรี่ PUMA ที่ท่านได้แจ้งมาว่า ใน Internet ขายในราคาลูกละ 3,200 บาทนั้น บริษัทฯ ขอเรียนว่า บริษัทฯ ไม่สามารถขายให้ท่านในราคาที่เท่ากันได้ เนื่องจากราคาต้นทุนที่บริษัทฯ ซื้อมาจากบริษัทผู้ผลิต มีราคาสูงกว่านี้มาก และไม่ทราบว่าเหตุใดราคาใน internet ถึงได้แตกต่างกัน บริษัทฯ ต้องขออภัยมา ณ ที่นี้ 

จึงเรียนมาเพื่อโปรดพิจารณา
ขอแสดงความนับถือ
                                                         (นายธนธร    พิพัฒน์พัลลภ)

